Председник Републике Србије Александар Вучић боравиће у Савезној Републици Немачкој, где ће учествовати на 60. Минхенској конференцији о безбедности.

Том приликом председник Вучић одржаће низ билатералних сусрета са светским и европским званичницима, као и представницима међународних институција, међу којим су министри спољних послова НР Кине ​и Велике Британије, шеф дипломатије ЕУ, амерички сенатори и председници Организације за европску безбедност и сарадњу и Европске банке за обнову и развој.

Београд,

16. фебруар 2024. године